
ANUNŢ

Consultare privind

Plan Urbanistic Zonal – „Completare funcţiune de locuire și servicii cu 
activităţi sportive şi de recreere – nr.cad.55943, localitatea Sîntandrei” 

Iniţiator: Silaghi Florica–Sanda şi Silaghi Dorin-Ioan
Elaborator: B.I.A. Cseke Sandor – Oradea
Amplasamentul studiat se află în intravilan, în zona centrală al localităţii Sîntandrei şi conform PUG /2006 face parte din UTR 1- vatra veche a localităţii. Terenul pentru care se iniţiază PUZ-ul este identificat  cu nr.cad.55943, înscris în CF nr.55943, are suprafaţa de 1043mp şi este situat în imediata apropiere a bisericii Greco–Catolice – monument istoric construit în 1736. Deşi în cazul monumentelor istorice şi culturale normativele prevăd o distanţă minimă faţă de alte construcţii de 200m, având în vedere situaţia existentă, şi anume locuinţe mai vechi amplasate  la o distanţă mai mică decât cea menţionată, se poate admite realizarea de construcţii noi fără a afecta clădirea monument.
Accesul la teren se face pe două laturi ale lui, din străzi  existente (fără nume) ce se întersectează în dreptul terenului şi care au ieşire în drumul judeţean DJ 797.
Prin prezentul PUZ se doreşte completarea funcţiunii de locuire și servicii cu activităţi sportive şi de recreere pentru a crea posibilitatea construirii unei clădiri destinate desfăşurării de acţiuni sportiv-recreative. 
Pe terenul studiat, cu nr.cad.55943, situat pe strada FN, la nr.340 există o locuinţă parter cu suprafaţa construită de 102mp, amplasată la 30,26m față de biserica monument istoric. Pe lângă casă se propune construirea unui magazin alimentar cu suprafața de 160mp, a unei magazii  cu suprafața de 46,20mp şi a unei clădiri P+1 pentru activităţi sportive şi de recreere cu suprafața la sol de 291,50mp. De asemenea se vor asigura două spaţii de parcare pentru 10 mașini precum şi zone verzi. Indicii urbanistici propuşi sunt : P.O.T. max.57,49% şi CU.T.max.: 0,7
Propunerea prezentată mai sus permite dezvoltarea segmentului de servicii pe amplasamentul studiat fără afectarea zonei.
Publicul este invitat să transmită observaţii, propuneri asupra documentelor P.U.Z. disponibile la sediul Primăriei Sîntandrei, str. Principală, nr.452, compartimentul Urbanism, în perioada 06.05. – 20.05.2014, de luni până vineri, între orele 8:30 – 14:30. Persoana responsabilă cu informarea şi consultarea publicului este Mihuţa Tudora – consilier urbanism.  Tel.: 0259-415947,
e-mail: primaria.santandrei@cjbihor.ro

Răspunsul la observaţiile şi propunerile transmise va fi comunicat  publicului în perioada 21 – 26.04.2014 pe pagina de internet a primăriei : www.primariasantandrei.ro
                                 Primar,                                                              Compartiment Urbanism,
                             Mărcuş Ioan                                                               cons.Tudora Mihuţa
__________________________________________________________________________________________

